Vesturland

Vesturland er landshluti á Íslandi sem venjulega er sagður ná frá Gilsfirði og Holtavörðuheiði í norðri og norðaustri að Hvalfirði í suðri. Vesturland nær þannig yfir Dalina, Snæfellsnes, Mýrar og Borgarfjörð auk Hvalfjarðar að Botnsdal. Úti fyrir Vesturlandi eru tveir stórir flóar; Breiðafjörður og Faxaflói og liggur Snæfellsnes á milli þeirra. Norðan við Gilsfjörð eru Vestfirðir og norðaustan við Holtavörðuheiði tekur Norðurland vestra við. Sunnan Hvalfjarðar taka við Höfuðborgarsvæðið og Suðvesturland.

Mörk Vesturlands miðast að hluta við mörk hins gamla Vestfirðingafjórðungs sem lágu um Hrútafjarðará í norðaustri, þar sem Norðlendingafjórðungur tók við, og Borgarfjörð fyrst (fram á 13. öld) og Hvalfjörð síðan í suðri þar sem Sunnlendingafjórðungur tók við.

Frá 1959 og til 2003 var Vesturland Vesturlandskjördæmi en síðan 2003 er það hluti af Norðvesturkjördæmi.

 Sveitarfélög 
 Sveitarfélag Íbúafjöldi () Flatarmál (km) Þéttleiki  ISO 3166-2 Akraneskaupstaður   km  IS-AKN Borgarbyggð   km  IS-BOG Snæfellsbær   km  IS-SNF Sveitarfélagið Stykkishólmur   km   Grundarfjarðarbær   km  IS-GRU Hvalfjarðarsveit   km  IS-HVA Dalabyggð   km  IS-DAB Eyja- og Miklaholtshreppur   km  IS-EOM Skorradalshreppur   km  IS-SKO

 Mannfjöldi 
Íbúar voru 17.761 manns árið 2025.

 Myndir 

 Tilvísanir